ПРОЕКТ BG-RRP-1.015-0478-C01

„Училищна STEM среда на Основно училище „Христо Ботев“ с. Лудогорци

Обща стойност:178 631,60 лв.

Начало: 21.06.2024г.

Край: 31.05.2026г.

Нашето училище е средищно, в което се изучават ученици от пет населени места от 1-ви до 7-ми клас. Избрахме изграждане на STEM среда по направление Математика и информатика, за да повишим и засилим интереса на децата и техните постижения в областта на науките и технологиите.

Като част от STEM средата сме предвидили да бъдат изградени три високотехнологични оборудвани и свързани класни стаи. Те ще бъдат разположени на трети етаж на училището и ще се ползват и като класни стаи.

Предвидили сме закупуване само на необходимото оборудване за избраното STEM направление. Нямаме необходимост от закупуване на допълнително специализирано оборудване.

За изграждане на STEM средата сме обособили три помещения, свързани с общ коридор. Помещенията се намират на 3 етаж на сградата.

Училищният ни проект за изграждане на STEM средата включва реномиране на част от трети етаж на училището и превръщане на пространството от 201.65 м2 в център с насоченост математика и информатика. Планираното преустройство цели да създаде необходимите условия за ефективно прилагане на STEM обучение базирано на проекти: включване на технологии в обучението по различни науки, свобода на ученици и учители в избора на стратегии на преподаване и учене.

Като основна насоченост за STEM средата сме избрали следните предмети: Математика, Информационни технологии, Компютърно моделиране, Технологии и предприемачество и Физика и астрономия. Имаме подготвени и обучени преподаватели, които ще могат да използват практически новото STEM оборудване, чрез много повече практически упражнение. Екипът залага на иновативните методи на преподаване като проектно-базирано обучение, интердисциплинарен подход и междупредметни връзки. Използвайки оборудването ще можем на практика да показваме на учениците 3D изображения, снимки, макети,видео, аудио, игри и симулации по всички общообразователни предмети. Децата ще могат виртуално да се пренесат и разгледат световни исторически обекти. Ще стигат сами до новите знания, изследвайки, търсейки информация от различни източници, така знанията им ще бъдат смислени и обвързани с реални ситуации.

Това ще ни помогне да се направи преход и към хуманитарните науки- български език и литература, история и цивилизации, география и икономика, човекът и обществото и човекът и природата.

Зоните, които ще се оформят към Център по Математика и информатика са 2 зони с насоченост математика и информатика и една зона- с насоченост за презентиране пред други екипи и партньори, за дискусии, с включено оборудване по Математика и Информатика.

Предвидили сме оборудване с интерактивни дисплеи, лаптопи, компютри, тонколони, принтери, чрез които учениците ще могат да развиват творчески дигитални умения.

Различната и иновативна образователна среда в STEM центъра, предложените актуални технологии и обзавеждане ще допринесат за повишаване на интереса, мотивацията, знанията и компетентностите на учениците. Освен това средата ще предполага развитие на личности, социални и културни качества на подрастващите. Те ще придобият основни знания и умения, които ще доведат до правилно професионално ориентиране и избор на подходящи за тях „професии на бъдещето”.





